Rockefeller-kommissionen
Rockefeller-kommissionen (officielt: "United States President's Commission on CIA Activities within the United States") var en kommission, der blev nedsat under præsident Gerald Ford i 1975 for at undersøge aktiviteterne i Central Intelligence Agency (CIA) og andre efterretningstjenester i USA . Kommissionen blev ledet af vicepræsidenten, Nelson Rockefeller, og omtales derfor oftest blot som Rockefeller-kommissionen.

Kommissionen blev oprettet som modsvar på en rapport fra december 1974 i The New York Times om, at CIA havde udført ulovlige indenlandske aktiviteter i løbet af 1960'erne, herunder eksperimenter på amerikanske borgere. Kommissionen udsendte en enkelt rapport i 1975, der berørte visse aspekter af CIA-misbrug, herunder poståbning og overvågning af indenlandske dissidentegrupper. Den offentliggjorde endvidere Project MKUltra (en CIA-sindskontrolundersøgelse).

Kommissionen undersøgte også spørgsmål i forhold til John F. Kennedy-mordet, specifikt i relation til Zapruder-filmen (første gang vist på tv i 1975), og den mulige tilstedeværelse af E. Howard Hunt og Frank Sturgis i Dallas, Texas.

En større undersøgelse, Church-komitéen, blev nedsat den 27. januar 1975 af det amerikanske senat. Nedzi-komiteen blev endvidere nedsat i Repræsentanternes Hus den 19. februar 1975, hvilket em måneder senere blev afløst af Pike-komitéen.

I juli 1975 rapporterede The New York Times, at unavngivne personer i Rockefeller-kommissionen sagde, at Sidney Gottlieb ledede CIA's LSD-eksperimenteringsprogram, og at han var personligt involveret i det eksperiment, der dræbte forskeren Frank Olson, hvilket efterfølgende ledte til at dokumenter relateret til programmet blev destrueret i 1973.

Se også 

 Church-komitéen
 COINTELPRO
 Pike-komitéen
 Projekt MKUltra

Referencer

Yderligere læsning

Eksterne links 

 Gerald Ford White House Altered Rockefeller Commission Report in 1975; Removed Section on CIA Assassination Plots
 Rockefeller Commission Report – the full text of the report, as scans
 Another version of the Rockefeller Commission Report including interview transcripts, memos, correspondence and other Commission files released under the JFK Records Act.
 The Pike Committee Investigations and the CIA

CIA